कॉलेज के दिनों में डॉ चन्द्रकान्त बांदीवडेकर, जो हमारे हिन्दी के प्रोफेसर हुआ करते थे, मेरी कविताएँ पढ़कर बहुत प्रोत्साहित करते। अक्सर कहते जब तुम्हारा पहला संकलन निकले तो उसमें हमारा उल्लेख ज़रूर करना। यह सुनकर हौसला और बढ़ जाता। पर विवाहोप्रांत जैसे एक पूर्ण विराम लग गया। फूलों के रंगों में जब मसालों के रंग घुलने लगे तो प्राथमिकताएँ बादल गईं और लेखन बिलकुल बंद हो गया। अपितु इस बीच मेरे 4 ग्रंथ अवश्य छपे, मेरे चारों बच्चे।